Syriaspett

Syriaspett (Dendrocopos syriacus) er en hakkespettart.

Den er 23–25 cm lang og svært lik sin nære slektning flaggspetten. De kan blant annet skilles på at syriaspett mangler den svarte tverrstripa på halsen, så ansiktet virker hvitere. Undergumpen er som regel mindre intens rød enn hos flaggspett. Syriaspett lever i åpent landskap med trær og trives i fruktgårder og parker. Den er utbredt i sørøstlige Europa og sørvestlige Asia og finnes sørover til Gazastripa og østover til Zagros- og Elburzfjellene i Iran. Arten har utvidet utbredelsen mye mot nordvest i løpet av 1900-tallet og hekker nå i Polen, Tsjekkia og Belarus. Hvis syriaspett og flaggspett lever i samme område, finnes flaggspetten helst i fjellskog. 

 Referanser 

 Eksterne lenker 


Kategori:Spettefugler
Kategori:Dyr formelt beskrevet av Wilhelm Friedrich Hemprich
Kategori:Dyr formelt beskrevet av Christian Gottfried Ehrenberg
Kategori:Fugler formelt beskrevet i 1833